Ensxede
Ensexede — Niderlandın şərqində, Overeysel əyalətində şəhər. 2012-ci ilə görə əhalisi 158 min olub. Erkən orta əsrlərdə Köhnə bazar ətrafında yaşayış məskəni kimi yaranmışdır. 1325-ci ildə şəhər statusu almışdır. Əsasən, taxta evlərdən ibarət olan şəhərdə bir neçə dəfə güclü yanğın (1517, 1750, 1862) baş vermişdir. 19-cu əsrdən parça istehsalının iri mərkəzinə çevrilmişdir. İkinci Dünya müharibəsi illərində almanlar tərəfindən işğal olunmuş, 1944-cü ildə azad edilmişdir.